

**ประกาศองค์การบริหารส่วนตำบลเมืองยาง**

**เรื่อง ประกาศใช้แผนการใช้จ่ายเงินงบประมาณรายจ่ายประจำปี พ.ศ. 2564**

**ขององค์การบริหารส่วนตำบลเมืองยาง**


**...............................................................**

ตามระเบียบกระทรวงมหาดไทย ว่าด้วยการรับเงิน การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น พ.ศ. 2547 แก้ไขเพิ่มเติม(ฉบับที่ 2)พ.ศ. 2548 ข้อ 5 (22)”แผนการใช้จ่ายเงิน”หมายความว่า แผนแสดงรายละเอียดการใช้จ่ายเงินของหน่วยงานผู้เบิกในช่วงระยะเวลาใดเวลาหนึ่ง ซึ่งหน่วยงานผู้เบิกได้ยื่นต่อหน่วยงานคลังทุกระยะเวลาสามเดือน และ ข้อ 38 ก่อนการเบิกจ่ายเงินตามงบประมาณรายจ่ายประจำปีงบประมาณหรืองบประมาณรายจ่ายเพิ่มเติมให้หน่วยงานผู้เบิกยื่นแผนการใช้จ่ายเงินหน่วยงานคลังทุกสามเดือน ในกรณีที่มีความจำเป็น อาจปรับแผนการใช้จ่ายเงินของหน่วยงานได้ตามความเหมาะสมและสอดคล้องกับฐานะการคลังขององค์กรปกครองส่วนท้องถิ่น การจัดทำแผนการใช้จ่ายเงินให้เป็นไปตามที่กรมส่งเสริมการปกครองท้องถิ่นกำหนด

องค์การบริหารส่วนตำบลเมืองยาง ได้รวบรวมแผนการใช้จ่ายเงินงบประมาณรายจ่ายประจำปีงบประมาณ 2564 เสร็จเรียบร้อยแล้ว เพื่อให้ส่วนราชการภายในองค์การบริหารส่วนตำบลเมืองยาง ใช้เป็นแนวทางในการจัดทำแผนการใช้จ่ายเงินรวมประจำแต่ละไตรมาสของแต่ละส่วนราชการต่อไป

จึงประกาศมาให้ทราบโดยทั่วกัน

ประกาศ ณ วันที่ 30 เดือน กันยายน พ.ศ. ๒๕๖3



( นายสุริยา ศรีสัตยานุกูล)

ปลัดองค์การบริหารส่วนตำบลเมืองยาง

ปฏิบัติหน้าที่นายกองค์การบริหารส่วนตำบลเมืองยาง